
Soodustuse määramine teede ja tänavate sulgemise maksule

(NARVA MOTOFEST)
1. ASJAOLUD JA MENETLUSE KÄIK

01.07.2015. a esitas MTÜ Motorcycle Club MAGNUM MC, registrikood 80304659, Narva Linnavalitsuse Arhitektuuri- ja Linnaplaneerimise Ametile taotluse, milles teatab ürituse   „Narva Motofest“ toimumisest 17.-19.07.2015 ning ühtlasi palub vabastada ta teede ja tänavate sulgemise maksust linnatänavate sulgemisel 18.07.2015. a motoparaadi läbiviimiseks ning 18.07.2015. a ajavahemikul 14.00-15.00 Peetri platsil show-programmi läbiviimiseks. Motofestivali raames toimub Narva linnuse territooriumil kahepäevane kontsertprogramm. 18.07.2015 kuni kella 18.00 on kõigile Narva linna elanikele ja külalistele tagatud vaba pääs motofestivalile.
2. ÕIGUSLIKUD ALUSED
2.1.
Korraldus kehtestatakse kohaliku omavalitsuse korralduse seaduse § 30 lõike l punkti 2 alusel, mille kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla- ja linna põhimäärusega on pandud täitmiseks valitsusele.

2.2.
Narva Linnavolikogu 21.05.2015 määruse nr 18 "Narva linna teede ja tänavate sulgemise maks" § 9 lõike 2 võib Narva Linnavalitsus erandjuhul oma korraldusega anda territooriumi sulgemismaksu soodustust, lähtudes avalikust huvist ja kui üritus on linnaelu aspektis oluline.
3. OTSUS

Vabastada MTÜ Motorcycle Club MAGNUM MC, registrikood 80304659, teede ja tänavate sulgemise maksust linnatänavate sulgemisel 18.07.2015. a motoparaadi läbiviimiseks ning 18.07.2015. a ajavahemikul 14.00-15.00 Peetri platsil show-programmi läbiviimiseks.
4. RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha käesolev korraldus teatavaks MTÜ-le Motorcycle Club MAGNUM MC.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemisest.
Eduard East 


Ants Liimets


Linnapea 





Linnasekretär                                                          







